ล็อกฮีด มาร์ติน ซี-130เจ ซูเปอร์เฮอร์คิวลิส

ล็อกฮีด มาร์ติน ซี-130เจ ซูเปอร์เฮอร์คิวลิส () เป็นเครื่องบินขนส่งทางทหารที่มีเครื่องยนต์เทอร์โบใบพัด4เครื่องยนต์ของอเมริกา ซี-130เจเป็นการพัฒนาจากล็อกฮีด ซี-130 เฮอร์คิวลิสด้วยเครื่องยนต์ ห้องนักบิน และระบบใหม่ ตระกูลเฮอร์คิวลิสได้เป็นเครื่องบินที่ทำการผลิตติดต่อกันยาวนานที่สุด ตลอดระยะเวลา 50 ปีในการทำงานของมัน ตระกูลนี้ได้มีส่วนร่วมในกองทัพ พลเรือน และการช่วยเหลือด้านมุนษยธรรมมากมาย เฮอร์คิวลิสยังมีอายุยาวนานกว่าเครื่องบินรุ่นใหม่ๆ อย่างเครื่องบินขนส่งขึ้น-ลงระยะสั้นขนาดกลาง

การออกแบบและการพัฒนา

ซี-130เจเป็นรุ่นใหม่ล่าสุดของเฮอร์คิวลิสและเป็นรุ่นเดียวเท่านั้นที่ยังทำการผลิตอยู่ ด้านภายนอกแล้วมันเหมือนกับเฮอร์คิวลิสรุ่นดั้งเดิม แต่อันที่จริงแล้วรุ่นเจเป็นเครื่องบินที่แตกต่างออกไปอย่างมาก ความแตกต่างนั้นได้แก่ เครื่องยนต์เทอร์โบใบพัดโรลส์-รอยซ์ เออี 2100 ดี3 พร้อมดาวตี้ อาร์391 ใบพัดที่ทำจากวัสดุผสม ระบบอิเลคทรอนิกอากาศแบบดิจิตอล (รวมทั้งหน้าจอฮัด) และระบบลูกเรือแบบใหม่ (นักบินสองนาย พลลำเลียงหนึ่งนาย และหัวหน้าลูกเรือหนึ่งนาย ไม่มีพลนำร่องหรือวิศวกรการบิน)

มันสามารถถูกตั้งเป็นระบบจัดการสินค้าเสริมได้อีกด้วย ระบบนี้จะประกอบด้วยสถานีลำเลียงแบบคอมพิวเตอร์จากที่ซึ่งผู้ใช้สามารถใช้รีโมตควบคุมพื้นด้านล่างและตั้งระบบพื้นพลิกเพื่อปรับให้พื้นทีลูกเลื่อนหรือไม่มี ในการพัฒนาตอนแรกให้กับกองทัพอากาศสหรัฐ ระบบนี้สามารถทำการเปลี่ยนแปลงหน้าที่ของมันได้อย่างรวดเร็วเพื่อบรรทุกและยืดเวลาในการทำงานของเครื่องบิน การเปลี่ยนแปลงเหล่านี้ได้เพิ่มการทำงานให้เหนือกว่าซี-130อี/เอช อย่างพิสัยมากกว่าเดิม 40% ความเร็วสูงสุดมากกว่า 21% และใช้ระยะทางในการขึ้น-ลงน้อยกว่า 41%

ซี-130เจนั้นมีแบบที่มีความยาวพื้นฐานหรือยืดออกได้แบบ-30 ล็อกฮีด มาร์ตินได้รับรายการสั่งซื้อรุ่นเจจากกองทัพอากาศอังกฤษ ซึ่งต้องการทั้งหมด 25 ลำ โดยให้เริ่มส่งมอบในพ.ศ. 2542 โดยใช้ชื่อว่าเฮอร์คิวลิส ซี. มาร์ก 4 (ซี-130เจ-30) และเฮอร์คิวลิส ซี. มาร์ก 5 (ซี-130เจ)

กองทัพอากาศสหรัฐได้เงิน 470 ล้านดอลลาร์สหรัฐสำหรับการทำสัญญาซื้อเคซี-130เจหกลำจากล็อกฮีด มาร์ตินในกลางเดือนมิถุนายน พ.ศ. 2551 ในสัญญาระบุว่าต้องการซี-130เจเข้าไปแทนที่เอชซี-130 และเอ็มซี-130

ด้วยอุปกรณ์พิเศษของนาวิกโยธิน เคซี-130เจะสามารถทำหน้าที่ในการเป็นเครื่องบินเฝ้าดูและสามารถให้การสนับสนุนภาคพื้นดินด้วยการใช้ปืนใหญ่ 30 ม.ม. ขีปนาวุธเฮลไฟร์ และระเบิดนำวิถี ด้วยกำลังเหล่านี้ มันจึงมีชื่อว่า"ฮาร์เวสท์ฮอว์ก" (Harvest Hawk) ที่สามารถใช้ได้ในสถานการณ์ที่ความแม่นยำไม่จำเป็นนัก อย่างพื้นที่ปลอดอาวุธ

ประวัติการทำงาน

ผู้ใช้รายใหญ่ที่สุดคือกองทัพอากาศสหรัฐ ซึ่งกำลังสั่งซื้อในจำนวนที่มากขึ้นเรื่อยๆ ปัจจุบันซี-130เจถูกใช้โดยกองทัพอากาศสหรัฐ นาวิกโยธินสหรัฐ(มันจะเป็นเครื่องบินแบบที่ 4 ต่อจากเคซี-130เอฟ เคซี-130อาร์ และเคซี-130ที)) ยามชายฝั่งสหรัฐ กองทัพอากาศอังกฤษ กองทัพอากาศออสเตรเลีย กองทัพอากาศเดนมาร์ก กองทัพอากาศนอร์เวย์ และกองทัพอากาศอิหร่าน มีซี-130เจที่จัดหามาทั้งสิ้น 186 ลำในรายการสั่งซื้อเมื่อเดือนธันวาคม พ.ศ. 2549

ล็อกฮีด มาร์ตินได้เสนอซี-130เจให้กับกองทัพอากาศเยอรมนี ซึ่งกำลังรอคอยเครื่องบินที่จะมาแทนที่ทรานส์คอลในปีพ.ศ. 2553 (เป็นเครื่องเอ400เอ็มของแอร์บัส) แต่ข้อเสนอก็ถูกปฏิเสธ 

กองทัพอากาศอินเดียได้สั่งซื้อซี-130เจทั้งหมด 6 ลำในเดือนกรกฎาคม พ.ศ. 2551 โดยมีมูลค่าทั้งหมด 1,059 ล้านดอลลาร์สหรัฐ มันเป็นข้อตกลงแบบแพ็คเกจกับรัฐบาลสหรัฐภายใต้โครงการการขายให้กับกองทัพต่างชาติ และอินเดียได้เลือกข้อเสนอในการซื้อเพิ่มอีกหกลำสำหรับกองกำลังพิเศษ 

 

กองทัพแคนาดาทำสัญญาซื้อมูลค่า 1,400 ล้านดอลลาร์สหรัฐกับล็อกฮีด มาร์ตินสำหรับเครื่องซี-130เจจำนวน 17 ลำในวันที่ 16 มกราคม พ.ศ. 2551 เพื่อนำมาแทนที่ซี-130เอช/อี รุ่นเจจะได้รับชื่ออย่างเป็นทางการว่าซีซี-130เจ เฮอร์คิวลิสในแคนาดา

กองทัพอากาศนอร์เวย์ได้สั่งซื้อซี-130เจไว้ 4 ลำเมื่อปีพ.ศ. 2550 เพื่อนำมาแทนที่ซี-130เอชทั้งหกลำที่ต้องการการซ่อมแซม เครื่องบินลำแรกถูกส่งมอบในเดือนกันยายน พ.ศ. 2551

กาตาร์ได้สั่งซื้อซี-130เจเมื่อปีพ.ศ. 2551 พร้อมกับชิ้นส่วนอะไหล่และการฝึกนักบินของกองทัพอากาศ ในสัญญามีมูลค่าทั้งหมด 393.6 ล้านดอลาาร์สหรัฐและมีกำหนดส่งมอบในปีพ.ศ. 2554 กองทัพอากาศสหรัฐอาหรับเอมิเรตส์ได้ประกาศว่าทำการสั่งซื้อซี-130เจจำนวน 12 ลำในงานแสดงการป้องกันนานาชาติเมื่อปีพ.ศ. 2552 โดยมีมูลค่าทั้งหมด 1,300 ล้านดอลลาร์สหรัฐ

กองทัพอากาศอิสราเอลกำลังมองหาซี-130เจ-30 กองทัพอากาศอิรักได้สั่งซื้อซี-130เจ-30 หกลำ

ในเดือนมิถุนายน พ.ศ. 2552 ล็อกฮีด มาร์ตินกล่าวว่าทั้งอังกฤษและฝรั่งเศสได้ขอรายละเอียดทางเทคนิคของซี-130เจเพื่อเป็นทางเลือกของแอร์บัส เอ400เอ็มที่มีปัญหา

แบบต่างๆ

ซี-130เจ
 เป็นเครื่องบินลำเลียงทางยุทธวิธี
ซี-130เจ-30
 รุ่นที่มีลำตัวยาวขึ้นอีก 4.6 เมตร
เคซี-130เจ
 เป็นเครื่องบินเติมเชื้อเพลิงและลำเลียงทางยุทธวิธีของนาวิกโยธินสหรัฐ 
ดับบลิวซี-130เจ
 เป็นรุ่นสำหรับทำการตรวจสภาพอากาศและตามล่าเฮอร์ริเคน
อีซี-130เจ
 คอมมานโดโซโล เป็นแบบสำหรับปฏิบัติการพิเศษ
เอชซี-130เจ
 เป็นเครื่องบินลาดตตระเวนระยะไกลและกู้ภัยทางทะเลของยามชายฝั่งสหรัฐ
ซีซี-130เจ เฮอร์คิวลิส
 เป็นชื่อที่เรียกในกองทัพแคนาดา 
เฮอร์คิวลิส ซี4
 เป็นชื่อเรียกซี-130เจ-30 ในกองทัพอากาศอังกฤษ 
เฮอร์คิวลิส ซี5
 เป็นชื่อเรียกซี-130เจในกองทัพอากาศอังกฤษ

ประเทศผู้ใช้งาน

กองทัพอากาศกาตาร์ สั่งซื้อซี-130เจเอาไว้ 3 ลำโดยเริ่มการส่งมอบในปีพ.ศ. 2554

 กองทัพอากาศแคนาดา สั่งซื้อไว้ 17 ลำโดยจะทำเริ่มการส่งมอบในปีพ.ศ. 2553

 กองทัพอากาศเดนมาร์ก มี 4ลำ

 กองทัพอากาศนอร์เวย์ มีซี-130เจ-30 สี่ลำในรายการสั่งซื้อ โดยลำแรกทำการส่งมอบไปแล้วในเดือนพฤศจิกายน พ.ศ. 2551

 
 กองทัพอากาศสหรัฐ มี 65 ลำ (ประจำการ 32 ลำ เป็นของกองรักษาดินแดน 22 ลำ และกองกำลังสำรอง 11 ลำ)
 ยามชายฝั่งสหรัฐ มี 6 ลำ
 นาวิกโยธินสหรัฐ มีเคซี-130เจ 29 ลำ 

 
 กองทัพอากาศอังกฤษ มี 24 ลำ

 กองทัพอากาศอิตาลี มี 22 ลำ (ซี-130เจ 12 ลำ ซี-130เจ-30 10 ลำ และเคซี-130เจ 6 ลำ)

 กองทัพอากาศอิรัก สั่งซื้อไว้ 6 ลำ เป็นซี-130เจ-30

 กองทัพอากาศอินเดีย สั่งซื้อไว้ 6 ลำโดยเริ่มส่งมอบในปีพ.ศ. 2554 คาดว่าจะทำการซื้อเพิ่มอีก 6 ลำ 

 กองทัพอากาศสหรัฐอาหรับเอมิเรตส์ สั่งซื้อซี-130เจเอาไว้ 12 ลำ 

 กองทัพอากาศโอมาน มีซี-130เจ-30 หนึ่งลำที่กำลังจะส่งมอบในปีพ.ศ. 2555.

 กองทัพอากาศออสเตรเลีย มี 12 ลำ

รายละเอียด

ลูกเรือ 3 นายเป็นอย่างน้อย (นักบินสองและพลลำเลียง)
ความจุ 
 ผู้โดยสาร 92 คน (สำหรับซี-130เจ-30 จะได้ 128 คน) หรือ
 ทหารพลร่ม 64 นาย (สำหรับซี-130เจ-30 จะได้ 92 นาย) หรือ
 สินค้า 6 ฐาน (8 ฐานสำหรับซี-130เจ-30) หรือ
รถฮัมวี 2-3 คัน หรือ รถสายพานลำเลียงพล เอ็ม113 หนึ่งคัน
น้ำหนักที่บรรทุกได้ 19,090 กิโลกรัม และ 19,900 กิโลกรัมสำหรับซี-130เจ-30
ความยาว 29.79 เมตร และ 34.68 สำหรับซี-130เจ-30
ระยะระหว่างปลายปีกทั้งสอง 40.41 เมตร
ความสูง 11.84 เมตร
พื้นที่ปีก 162.1 ตารางเมตร
น้ำหนักเปล่า 34,274 กิโลกรัม 
น้ำหนักวิ่งขึ้นสูงสุด มากสุดได้ 79,378 กิโลกรัม แต่โดยปกติแล้ว 70,305 กิโลกรัม
ขุมกำลัง เครื่องยนต์เทอร์โบใบพัดโรลส์-รอยซ์ เออี 2100ดี3 สี่เครื่องยนต์ แต่ละเครื่องให้กำลังขับ 4,700 แรงม้า (แต่ละเครื่องใช้ใบพัดขับเคลื่อนอาร์391 ที่เป็นวัสดุผสมของดาวตี้ 6 ใบ)
ความเร็วสูงสุด 670 กิโลเมตรต่อชั่วโมง
พิสัย 5,250 กิโลเมตร
เพดานบินทำการ 40,000 ฟุต
ระยะในการบินขึ้น 953 เมตรพร้อมน้ำหนักทั้งหมด 70,300 กิโลกรัม

ดูเพิ่ม
ซี-27เจ สปาร์ตันเป็นเครื่องบินที่ใช้ระบบและเครื่องยนต์เหมือนกับซี-130เจ
การพัฒนาที่เกี่ยวข้อง
ซี-130 เฮอร์คิวลิส
ล็อกฮีด ดับบลิวซี-130
ล็อกฮีด ดีซี-130
ล็อกฮีด อีซี-130
ล็อกฮีด เอซี-130
ล็อกฮีด เอชซี-130
ล็อกฮีด แอลซี-130
ล็อกฮีด เอ็มซี-130

อากาศยานที่เทียบเท่า
แอร์บัส เอ400เอ็ม
แอนโตนอฟ แอน-70
เอ็มบราเออร์ ซี-390

อ้างอิง

แหล่งข้อมูลอื่น
 ซี-130 เฮอร์คิวลิส และใบปลิวซี-130เจในเว็บไซต์ของล็อกฮีด มาร์ติน 
 ซี-130 เฮอร์คิวลิสของกองทัพอากาศสหรัฐ
 รายละเอียดของซี-130เจ-30 ใน CC-130j.ca
 ซี-130 ใน GlobalSecurity.org
 HerkyBirds.com ภาพของซี-130 กว่า 9 พันภาพ

อากาศยานขนส่งทางการทหาร
บริษัทล็อกฮีด
การเติมเชื้อเพลิงทางอากาศ
อากาศยานดับเพลิงทางอากาศ
ซี-130 เฮอร์คิวลิส